section_heading: Sličnosti
paragraph_text: Ova prekrasna gljiva raste najradije busenasto oko starih panjeva različitog drveća. Ako samo pazite na bjelkast stručak te vodenasto proziran rub klobuka s ostacima nitastog bijelog zastorka, ne možete je zamijeniti za neku nejestivu gljivu. U nekim najnovijim knjigama možete pronaći podatak da nije jestiva, ali iz iskustva možemo reći da je sasvim dobra, naravno, dok je mlada.